DC-kympin ohjaimiin

<https://ilmailumuseo.fi/>

Lähellä Helsinki-Vantaan lentokenttää sijaitsevassa Ilmailumuseossa on kahdessa näyttelyhallissa yhteensä 72 lentokonetta, joista 22 on purjekoneita. Halleissa sotilas- ja siviili-ilmailu muodostavat omat kokonaisuutensa. Nähtävillä on myös paljon muita ilmailuun liittyviä  esineitä kuten moottoreita, potkureita, pienoismalleja, viestintävälineitä ja mittareita. Perheen pienetkin viihtyvät kohteessa paremmin kun mainiosti, sillä innokkaimmilla vierailijoilla on mahdollisuus astua lentokoneen ohjaamoon, ilmalaivan puikkoihin tai kuumailmapallon koriin. Kyltit kehottavat kaiken lisäksi kokeilemaan. Siellä voi myös istuaDC-10:n ohjaamoon tai pelata aiheeseen liittyviä tietokonepelejä sekä istahtaa hetken DC-3:n matkustamossa. Vierailu on huikea aikamatka menneiden vuosikymmenten ilmailuun, vaikka museo kärsiikin selvästi tilanpuutteesta. Museomyymälästä voi ostaa mukaansa lennokkaita muistoja ja Café  Cocpit täyttää herkuillaan kurnivan vatsan.